Marija Žilevičiūtė

Marija Felicija Žilevičiūtė (1901 m. kovo 14 d. Zavišinė, Kėdainių raj. – 1963 m. lapkričio 25 d.) – Lietuvos dailininkė, tapytoja.

 Biografija 

Baigusi Panevėžio lenkų gimnazijos keturis skyrius, 1922–1928 m. mokėsi Kauno meno mokyklos Bendrojo lavinimo skyriuje, vėliau Adomo Varno tapybos studijoje. 1928 m. jai buvo suteiktas menininkės tapytojos vardas ir teisės.Žilevičaitė Marija // Ramonienė, Dalia. Kauno meno mokyklos mokinių sąvadas. Vilnius, 2006. P. 219–220. 1938 m. įstojo į Lietuvos moterų kultūros draugiją, dirbo mokytoja šios draugijos Mergaičių amatų mokykloje Kaune. Pokario metais, prasidėjus masiniam tikinčiųjų persekiojimui, bažnyčių naikinimui, nacionalizavus Lietuvos moterų kultūros draugijos turtą M. Žilevičiūtė neteko pastovios gyvenamosios vietos, gyveno ir kūrė labai sudėtingomis sąlygomis. Gyvendama Kėdainiuose ar Krekenavoje, 1958 m. Paežerėlių bažnyčiai nutapė Šv. Antano Paduviečio, Šv. Jurgio paveikslus.Lietuvos sakralinės dailės katalogas. T. 1 : Vilkaviškio vyskupija. Kn. 6 : Šakių dekanatas. D. 2: Naudžiai – Žvirgždaičiai. Vilnius, 2007. P. 71.

Mirė 1963 m. Palaidota Kaune, Panemunės kapinėse.

 Kūryba 

Tapė religinio turinio paveikslus bažnyčioms, peizažus, portretus. Dalyvavo 1937 metų 1-ojoje Lietuvos moterų dailininkių meno parodoje ir 1940 metų  1-ojoje Lietuvos moterų dailininkių draugijos dailės parodoje. Žinomi M. Žilevičiūtės kūriniai: Senutės portretas Pirmosios Lietuvos moterų dailininkių meno parodos katalogas : 1937 m.spalių 10-25 d.d. Kaunas, Lietuvių-prancūzų draugijos patalpos. Kaunas, 1937; Vyskupo P. Bučio portretas, Kaimo mergaitė, Kun. K. Č. portretas, Aukštadvario apylinkės vaizdas, Gandrų lizdasPirmosios Lietuvos moterų dailininkių draugijos dailės parodos katalogas, Kaunas, Vytauto Didžiojo kultūros muziejus, 1940 m. sausio 6-31 d. Kaunas, 1940; Kun. S. Mikelkevičiaus portretas.Smilingytė-Žeimienė, Skirmantė. Marija Felicija Žilevičiūtė // Lietuvos sakralinės dailės katalogas. T. 1: Vilkaviškio vyskupija. Kn. 6 : Šakių dekanatas. D. 1. Barzdai-Lukšiai. Vilnius, 2006. P. 45-47. 

 Šaltiniai 

Kategorija:Lietuvos dailininkai
Kategorija:Lietuvos religinių paveikslų tapytojai